ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
திரைப்படத்துறையில் தொழில்புரிவதை எளிமையாக்க மத்திய அரசு உறுதிபூண்டுள்ளதாக மத்திய இணையமைச்சர் டாக்டர் எல்.முருகன் தெரிவித்துள்ளார்
அனிமேஷன் மற்றும் விஎப்எக்ஸ் தொழில்நுட்பம் குறித்த உலகத்தரத்திலான கல்வி நிறுவனம் விரைவில் ஏற்படுத்தப்படும் என்றும் அமைச்சர் தெரிவித்தார்
திரைப்படத்துறையில் தொழில் புரிவதை எளிமையாக்க மத்திய அரசு உறுதிபூண்டுள்ளது என மத்திய தகவல் ஒலிபரப்புத்துறை இணையமைச்சர் டாக்டர் எல்.முருகன் தெரிவித்துள்ளார். சென்னையில் இன்று தென்னிந்திய திரைப்பட வர்த்தக சபை நிர்வாகிகளுடனான கூட்டத்தின்போது அவர் இதனை தெரிவித்தார்.
திரைப்படப் படப்பிடிப்புகளுக்கு பல்வேறு துறைகளிடம் எங்கு அனுமதி பெறுவது என்பது பற்றிய விபரங்கள் அடங்கிய இணையதளம் அமைச்சகத்தின் சார்பில் ஏற்கனவே தொடங்கப்பட்டிருப்பதையும் அமைச்சர் சுட்டிக்காட்டினார். இந்த புதிய இணையதளம், திரைப்படத் தயாரிப்பாளர்கள், இந்தியாவின் எந்த பகுதியிலும் படப்பிடிப்பு நடத்த ஆன்லைன் மூலம் அனுமதி பெறுவதற்கு வகைசெய்வதோடு, தொழில்புரிவதை எளிதாக்குவதை உறுதி செய்யும் என்று அவர் குறிப்பிட்டார்.
அனிமேஷன் கல்வி விஎப்எக்ஸ் தொழில்நுட்பத்தை பயில, உலக தரத்திலான கல்வி நிறுவனம் ஒன்றை ஏற்படுத்த மும்பை ஐஐடி-யுடன் புரிந்துணர்வு ஒப்பந்தம் செய்யப்பட்டுள்ளதாகவும் அமைச்சர் கூறினார்.
இந்த நிகழ்ச்சியில் பல்வேறு திரைப்பட வர்த்தக சங்கங்களைச் சேர்ந்த பிரதிநிதிகள் பங்கேற்று, திரைப்படத் தொழிலுக்கான பல்வேறு கோரிக்கைகள் மற்றும் தேவைகள் குறித்த மனு ஒன்றையும் அமைச்சரிடம் அளித்தனர். கொவிட் பாதிப்பு காரணமாக திரைப்படத்தொழில்துறை எதிர்நோக்கும் பிரச்சனைகள், பிராணிகள் நல வாரிய சான்றிதழ் பெறுவது, தனியுரிமை பிரச்சனைகள், படப்பிடிப்புகளுக்கு ஒற்றைச்சாளர அனுமதி, திரைப்படங்கள் மீதான இரட்டை விரிவிதிப்பு உள்ளிட்ட பிரச்சனைகள் குறித்து இந்த கோரிக்கை மனுவில் வலியுறுத்தப்பட்டுள்ளது. மேலும், மண்டல திரைப்படத் தனிக்கை அலுவலகங்களில் பிராணிகள் நல வாரியத்தின் பிரிவு ஒன்றை ஏற்படுத்தவேண்டும் எனவும் அவர்கள் கோரிக்கை விடுத்துள்ளனர்.
திரைப்பட தணிக்கை வாரியத்தில், திரைப்படத் தொழில் துறையைச் சேர்ந்த உறுப்பினர்கள் அதிக அளவில் இடம்பெறச் செய்வதோடு, திரைப்பட தனிக்கை மேல்முறையீட்டு மன்றத்தை அமைப்பதுடன், பிலிம் பேர் விருதுபெற்ற திரைப்படங்களை தூர்தர்ஷனில் ஒலிபரப்பு நடவடிக்கை எடுக்கவேண்டும் என்பது உள்ளிட்ட கோரிக்கைகளும் அமைச்சரிடம் அளிக்கப்பட்ட மனுவில் இடம்பெற்றுள்ளன.
பல்வேறு அமைப்புகளின் தலைவர்களிடமிருந்து கோரிக்கை மனுக்களை பெற்றுக்கொண்ட மத்திய இணையமைச்சர் திரு.எல்.முருகன், திரைப்படத்துறையினரின் கோரிக்கைகளுக்கு தீர்வுகாண தேவையான அனைத்து நடவடிக்கைகளையும் மத்திய அரசு எடுக்கும் என்று உறுதியளித்தார். தென்னிந்திய திரைப்படத் தொழில் துறையினரின் மெக்காவாக கருதப்படும் தென்னிந்திய திரைப்பட வர்த்தக சபைக்கு உட்பட்ட பல்வேறு சங்கங்களின் தலைவர்களை சந்தித்தது பெருமையளிப்பதாகவும் அவர் தெரிவித்தார். திரைப்பட வர்த்தக சபையின் உறுப்பினர்கள் அனைவரும் கோவா திரைப்பட விழாவில் கலந்துகொண்டு, கருத்துக்களை பரிமாறுமாறு அமைச்சர் கேட்டுக்கொண்டார்.
••••••••••••••
(Visitor Counter : 137
பிரதமர் அலுவலகம்
‘கைவினைப் பொருட்கள் கண்காட்சியைப்’ பிரதமர் பார்வையிட்டார்
‘கைவினைப் பொருட்கள் கண்காட்சியைப்’ பிரதமர் இன்று பார்வையிட்டார். நாடு முழுவதிலும் இருந்து கைவினைப்பொருட்கள் கண்காட்சியில் பங்கேற்றுள்ள கைவினைக் கலைஞர்கள் மற்றும் சமையல் நிபுணர்களின் அரங்குகளை அவர் பார்வையிட்டார். இந்தியா கேட் முகப்பில் 250-க்கும் அதிகமான அரங்குகள் அமைக்கப்பட்டுள்ளன. பங்கேற்றுள்ள கலைஞர்களில் 50 சதவீதத்திற்கும் அதிகமானவர்கள் பெண்கள் ஆவர். கண்காட்சியில் பங்கேற்றுள்ள கலைஞர்களுடன் பிரதமர் கலந்துரையாடினார். கலை நிகழ்ச்சிகளையும் அவர் பார்வையிட்டார்.
அழிவின் விளிம்பில் இருக்கும் பல வகையான இந்திய உள்நாட்டுப் பாரம்பரிய கலைகளைப் பாதுகாக்கவும், மேம்படுத்தவும் இவற்றில் வேலைவாய்ப்பை வழங்குவதற்கான அரசின் உறுதிப்பாட்டைக் ‘கைவினைப் பொருட்கள் கண்காட்சி’ பிரதிபலிக்கிறது.
இந்த ஆண்டின் கைவினைப்பொருட்கள் கண்காட்சிக்கான மையக்கருத்து ‘திறனுக்கான பணி’ என்பதாகும். கடந்த 3 ஆண்டுகளில் கைவினைப்பொருட்கள் கண்காட்சி மூலம் 3 லட்சத்துக்கும் அதிகமான கைவினைக் கலைஞர்கள் மற்றும் சமையல் நிபுணர்களுக்கு வேலைவாய்ப்பு வழங்கப்பட்டுள்ளது. பயனாளிகளில் ஏராளமான பெண் கலைஞர்களும் அடங்குவர்.
•••••••••
(Visitor Counter : 113
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
கொவிட் சிகிச்சை பெறுபவர்களின் எண்ணிக்கை 24,95,591-ஆக குறைவு.
கடந்த 24 மணி நேரத்தில், கொவிட் சிகிச்சை பெறுபவர்களின் எண்ணிக்கையில் 91,191 குறைந்தது.
புதிய பாதிப்பு 2.08 லட்சமாக உள்ளது. இந்த எண்ணிக்கை தொடர்ந்து குறைந்து வருகிறது.
நாடு முழுவதும் இதுவரை 2,43,50,816 பேர் குணமடைந்துள்ளனர். கடந்த 24 மணி நேரத்தில், 2,95,955 குணமடைந்தனர்.
தொடர்ந்து 13வது நாளாக, தினசரி கொவிட் பாதிப்பை விட குணமடைபவர் எண்ணிக்கை அதிகரிக்கிறது.
குணமடைவோர் வீதம் 89.66 சதவீதம்.
வாராந்திர பாதிப்பு வீதம் தற்போது 11.45 சதவீதம்.
தினசரி பாதிப்பு வீதம் 9.42 சதவீதம். தொடர்ந்து கடந்த 2 நாட்களாக 10 சதவீதத்துக்கும் கீழ் இது உள்ளது.
தேசிய தடுப்பூசி திட்டத்தின் கீழ், இதுவரை 20 கோடிக்கும் மேற்பட்ட கொவிட் தடுப்பூசிகள் போடப்பட்டுள்ளன.
ஒரே நாளில் மேற்கொள்ளப்பட்ட அதிகபட்ச பரிசோதனைகள் 22.17 லட்சம்.
-----
(
மனித வள மேம்பாட்டு அமைச்சகம்
தேசிய கல்வி ஆராய்ச்சி மற்றும் பயிற்சிக் குழுவின் எட்டு-வார மாற்று கல்வி அட்டவணையை மத்திய கல்வி அமைச்சர் வெளியிட்டார்
கொவிட்-19 காரணமாக வீட்டில் இருக்கும் மாணவர்களைத் தங்களது பெற்றோர்கள் மற்றும் ஆசிரியர்களின் துணையோடு வீட்டில் இருந்தாவாறே கல்வி செயல்பாடுகள் மூலம் அர்த்தமுள்ள வகையில் ஈடுபடுத்துவதற்காக, மாற்று கல்வி அட்டவணை ஒன்றை கல்வி அமைச்சகத்தின் வழிகாட்டுதலோடு தேசிய கல்வி ஆராய்ச்சி மற்றும் பயிற்சிக் குழு தயாரித்துள்ளது.
ஒன்றாம் வகுப்பில் இருந்து ஒன்பதாம் வகுப்பு வரையிலான மாணவர்களுக்கான இந்த அட்டவணையை, மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் இன்று வெளியிட்டார்.
நிகழ்ச்சியில் பேசிய திரு பொக்ரியால், பல்வேறு தொழில்நுட்ப மற்றும் சமுக ஊடக தளங்களைப் பயன்படுத்தி கல்வியை மகிழ்ச்சியான மற்றும் ஆர்வமான முறையில் கற்றுக்கொடுப்பதற்கான வழிகாட்டுதல்களை இந்த அட்டவணை வழங்குவதாகத் தெரிவித்தார்.
பெற்றோர்கள் மற்றும் ஆசிரியர்கள் இதை வீட்டிலிருந்தவாறே பயன்படுத்தலாம் என்று கூறிய அவர், இணைய வசதி இல்லாதாவர்களுக்கு குறுந்தகவல் சேவை அல்லது தொலைபேசி அழைப்பு மூலம் உதவி வழங்கப்படும் என்றார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1654387
PIB Headquarters
பிபிசிஎல் நிறுவனத்தின் எரிபொருள் விற்பனை நிலையங்களில் நவீன டிஜிட்டல் முறையில் எரிபொருள் நிரப்பும் செயல்பாடு தொடங்கப்பட்டுள்ளது
பாரத் பெட்ரோலிய நிறுவனத்தின்  எரிபொருள் விற்பனை நிலையங்களில் நவீன டிஜிட்டல் முறையில் எரிபொருள் நிரப்பும் செயல்பாட்டினை இந்நிறுவனத்தின் தலைவர் மற்றும் நிர்வாக இயக்குனர் திரு. டி. ராஜ்குமார் சனிக்கிழமையன்று  தொடங்கிவைத்தார். சென்னை மீனம்பாக்கத்தில் உள்ள ஏஎஸ்எம் அப்துல்காதர் சில்லரை விற்பனை நிலையத்தில் இந்தத் தொடக்க நிகழ்ச்சி நடைபெற்றது.
வெளிப்படைத்தன்மை மற்றும் வாடிக்கையாளர்களிடம் நம்பிக்கையை வளர்ப்பது என்ற நோக்கத்துடன், நவீன தொழில்நுட்பம் கொண்ட டிஜிட்டல் முன்முயற்சிகளைப் பயன்படுத்தி, எரிபொருள் நிரப்பும் முறை தொடங்கிவைக்கப்பட்டுள்ளது.
இந்த நவீன முறையின் மூலம் டேங்கர்கள் வழியாக பிபிசிஎல் எரிபொருள் நிலையங்களுக்குத் தரமான, சரியான அளவில் எரிபொருள் விநியோகிப்பது 100 சதவீதம் உறுதி செய்யப்பட்டுள்ளது. இந்த டேங்கர்களில் குறிப்பிட்ட எரிபொருள் நிலையத்திற்கு சென்று எரிபொருளை வெளியேற்றும்போது மட்டுமே எலக்ட்ரானிக் பூட்டு திறக்கும் வகையில் நவீன ஜியோபென்சிங் தொழில்நுட்பம் பயன்படுத்தப்பட்டுள்ளது.
எவ்வளவு எரிபொருள் வழங்கப்பட்டதோ அதற்கு மட்டும் தாமாகவே ரசீது உருவாக்கப்பட்டு, பணம் செலுத்துவதற்கான டிஜிட்டல் முறை ஒருங்கிணைக்கப்பட்டிருப்பதால், 100 சதவீத பாதுகாப்பு கிடைத்துள்ளது.
ஒவ்வொரு முறை எரிபொருள் இறக்கப்படும் போதும், பதிவு செய்யப்பட்ட வாடிக்கையாளர்களுக்கு தாமாகவே எஸ்எம்எஸ் அனுப்புதல் போன்ற வசதிகள் இதில் செய்யப்பட்டுள்ளன. பிபிசிஎல் நிறுவனம் தற்போது சான்றளிக்கப்பட்ட 8600 சில்லரை விற்பனை நிலையங்களைக் கொண்டுள்ளது.
முதற்கட்டமாக சென்னையில் தொடங்கப்பட்டுள்ள இந்தப் புதிய முன்முயற்சி தில்லி, கொல்கத்தா, பெங்களூரு, மும்பை, ஹைதராபாத் ஆகிய இடங்களுக்கும் விரிவுபடுத்தப்படும். இரண்டாம் கட்ட செயல்பாடுகள் அடுத்த ஆண்டு நாடு முழுவதும் உள்ள 42 ஏ மற்றும் சி பிரிவு நகரங்களில் தொடங்கப்படும் என்று பிபிசிஎல் நிறுவன செய்திக்குறிப்பு தெரிவிக்கிறது.
நாடாளுமன்ற விவகாரத்துறை அமைச்சகம்
நாடாளுமன்ற விவகாரங்கள் அமைச்சகம்: ஆண்டு இறுதிக் கண்ணோட்டம் - 2020
2020-ஆம் ஆண்டு 39 மசோதாக்களுக்கு நாடாளுமன்றம் ஒப்புதல் அளித்தது. மழைக்காலக் கூட்டத் தொடரில் மக்களவையின் செயல்பாட்டுத் திறன் சுமார் 167 சதவீதமாகவும், மாநிலங்களவையின் செயல்பாட்டுத் திறன் சுமார் 100.47 சதவீதமாகவும் இருந்தது.
தற்சார்பு இந்தியாவின் முக்கியமான அங்கமான புதிய நாடாளுமன்றக் கட்டிடத்திற்கு பிரதமர் திரு. நரேந்திர மோடி இந்த வருடம் அடிக்கல் நாட்டினார். நாட்டிலுள்ள அனைத்து அவைகளுக்கும்  சேர்த்து தேசிய இ-விதான் செயலி எனும் மின்-தளம் உருவாக்கப்பட்டது.
நாடாளுமன்றத்தின் மழைக்காலக் கூட்டத்தொடர் 2020-ஐ பற்றி மத்திய நாடாளுமன்ற விவகாரங்கள் அமைச்சர் திரு.பிரகலாத் ஜோஷி வெளியிட்ட அறிக்கையில், மழைக்காலக் கூட்டத் தொடரின் போது மக்களவையின் செயல் திறன் சுமார் 167 சதவீதமாக இருந்ததாகவும், மாநிலங்களவையின் செயல் திறன் சுமார் 100.47 சதவீதமாக இருந்ததாகவும் தெரிவித்தார்.
2020 செப்டம்பர் 14 அன்று தொடங்கிய நாடாளுமன்றத்தின் மழைக்காலக் கூட்டத் தொடர் 2020, 2020 அக்டோபர் 1 அன்று நிறைவடைய இருந்ததாகவும், ஆனால், கோவிட்-19 பெருந்தொற்றால் 10 நாட்களில், 2020 செப்டம்பர் 23 அன்றே மறு தேதி குறிப்பிடப்படாமல் ஒத்தி வைக்கப்பட்டதாகவும் அவர் தெரிவித்தார்.
இந்தக் கூட்டத்தொடரின் போது 22 மசோதாக்கள்  அறிமுகப்படுத்தப்பட்டதாக அவர் தெரிவித்தார். மக்களவையும், மாநிலங்களவையும் தனித்தனியாக தலா 25 மசோதாக்களை நிறைவேற்றின. இரு அவைகளும் 27 மசோதக்களை நிறைவேற்றியுள்ள நிலையில், இதுவரை இல்லாத அளவில் ஒரே நாளில் அதிக எண்ணிக்கையில் மசோதாக்கள் நிறைவற்றப்பட்டுள்ளன.
இடைப்பட்டக் கூட்டத் தொடரின் பிரகடனப்படுத்தப்பட்ட 11 அவசர சட்டங்கள், நாடாளுமன்றத்தின் மழைக்காலக் கூட்டத்தொடர் 2020-இல் சட்டங்களாக நிறைவேற்றப்பட்டதாக அமைச்சர் தெரிவித்தார்.
நாடாளுமன்ற புதிய கட்டிடத்திற்கு, பிரதமர் திரு.நரேந்திரமோடி, அடிக்கல் நாட்டினார். இந்தப் புதிய கட்டடம், ‘தற்சார்பு இந்தியா’ குறிந்த தொலை நோக்குப் பார்வையின் உள்ளார்ந்த அம்சமாகவும், சுதந்திரத்திற்குப் பிறகு மக்களின் நாடாளுமன்றத்தைக் கட்டுவதற்கான வரலாற்றுச் சிறப்புமிக்க வாய்ப்பாகவும் அமைவதுடன், நாட்டின் 75-வது சுதந்திர தின விழாவைக் கொண்டாடவுள்ள 2022-ஆம் ஆண்டில், ‘புதிய இந்தியா‘-வின் தேவைகள் மற்றும் எதிர்பார்ப்புகளைப் பூர்த்தி செய்வதாகவும் அமையும்.
நிகழ்ச்சியில் பேசிய பிரதமர், ஜனநாயகம் என்றால், அனைத்து இடங்களிலும், தேர்தல் நடைமுறைகள், ஆளுகை மற்றும் நிர்வாகத்தைத் தான் குறிப்பதாக பிரதமர் சுட்டிக்காட்டினார். ஆனால், இந்தியாவில் ஜனநாயகம் என்பது, வாழ்வியல் நற்பண்புகள், வாழ்க்கைக்கான வழி மற்றும் தேசத்தின் ஆன்மாவாகத் திகழ்கிறது.
இந்திய ஜனநாயகம், பல நூற்றாண்டு கால அனுபவத்தின் மூலம் உருவாக்கப்பட்டது என்றும் அவர் கூறினார். இந்தியாவில், ஜனநாயகம் என்பது வாழ்க்கையின் ஒரு அம்சமாக மட்டுமின்றி, ஒழுங்கு நடைமுறையாகவும், வாழ்க்கை மந்திரமாகவும் பின்பற்றப்படுகிறது.
இந்தியாவின் ஜனநாயக வலிமை என்பது, நாட்டின் வளர்ச்சிக்கு புதிய உத்வேகத்தை அளிப்பதுடன், நாட்டு மக்களுக்கு புதிய நம்பிக்கையை ஏற்படுத்துவதாக உள்ளது என்றும் அவர் தெரிவித்தார். இந்திய ஜனநாயகம், தொடர்ந்து ஆண்டுதோறும் புதுப்பிக்கப்பட்டு வருவதுடன், ஒவ்வொரு தேர்தலிலும், வாக்காளர்களின் பங்கேற்பு அதிகரித்து வருவதைக் காண முடிகிறது என்றும் அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685078
மனித வள மேம்பாட்டு அமைச்சகம்
முழு உடலுக்கும் கிருமிநாசினி தெளிக்கக் கூடிய சுத்திகரிப்புக் கருவி ஒன்றை ஐ ஐ டி  உருவாக்கியுள்ளது
விலுள்ள மாளவியா புதுமை உருவாக்கம் மற்றும் தொழில்நுட்பம் ஆகியவற்றுக்கான மையத்தைச் சேர்ந்த திரு ஜீத்து சுக்லா வடிவமைத்துள்ளார். இந்தக் கருவியை எங்கு வேண்டுமானாலும் பொருத்திக் கொள்ளலாம். இது தானாகவே இயங்கக்கூடியது.
உணர்திறனை  அடிப்படையாகக் கொண்ட இந்தக் கருவி, எந்த வளாகத்திற்கு வெளியேயும் பொருத்திக் கொள்ளப்படக் கூடியது. இந்தக் கருவியின் முன் வரும் எந்த நபரையும், உணர்திறன் அடிப்படையிலான இக்கருவி, தானாகவே கண்டறிந்து, 15 வினாடிகளுக்கு 10 முதல் 15 மி .லி கிருமிநாசினி சுத்திகரிப்பானை அவர் மீது பீய்ச்சும் அல்லது தெளிக்கும். இது அந்த நபரின் முழு உடலையும், துணிகள், காலணிகள் முதலானவற்றையும் சுத்திகரிக்கும். மக்கள் நடமாடும் எந்த இடத்திலும் இந்தக் கருவியைப் பொருத்தலாம். இதனால் அந்த இடத்திற்குள் எந்த நபர் வந்தாலும், அவர் கிருமி நாசினி தெளித்து சுத்திகரிக்கப்பட்ட பின்னரே, அந்த இடத்திற்குள் நுழைய முடியும். தெளிக்கப்படும் மருந்தின் அளவு, மருந்து மேலே படக்கூடிய நேரம். எத்தனை முறை இவ்வாறு செய்து கொள்ளலாம் என்பதைப் பற்றி மதிப்பீடு செய்யப்பட்டு வருகிறது.
நித்தி ஆயோக்
மாறிவரும் இந்தியாவுக்கான மகளிர் விருதுகள் வழங்கும் மூன்றாவது நிகழ்வுக்கு நிதி ஆயோக் ஏற்பாடு செய்துள்ளது.
மாறிவரும் இந்தியாவுக்கான மகளிர் விருதுகள் வழங்கும் மூன்றாவது நிகழ்வுக்கும், பெண் தொழில் முனைவோர் தளத்தின் மேம்படுத்தப்பட்ட இணையப் பக்க தொடக்க விழாவுக்கும் நிதி ஆயோக் ஞாயிறன்று  ஏற்பாடு செய்துள்ளது.
இந்த நிகழ்வில் குடியரசுத் துணைத் தலைவர் திரு எம். வெங்கையா நாயுடு தலைமை விருந்தினராகப் பங்கேற்று விருதுகளை வழங்குவதோடு, மேம்படுத்தப்பட்ட இணையப் பக்கத்தையும் தொடங்கி வைப்பார். நிதி ஆயோகின் துணைத் தலைவர் டாக்டர் ராஜீவ் குமார் தலைமை நிர்வாக அதிகாரி திரு அமிதாப் காந்த், இந்தியாவுக்கான ஐநா ஒருங்கிணைப்பாளர் திரு யூரி அஃபனாசீவ் ஆகியோரும் இந்நிகழ்வில் கலந்துகொள்வார்கள்.
இந்த ஆண்டின் மையப்பொருள் “பெண்களும், தொழில் முனைவோரும்” என்பதாகும். பெண் தொழில்முனைவோர்களில் சிறப்புமிக்கவர்களைத் தெரிவுசெய்வதற்கான ஆறுமாத நடைமுறைக்குப்பின் 15 வெற்றியாளர்கள் தெரிவு செய்யப்பட்டுள்ளனர்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமரின் மத்ஸ்ய சம்பதா திட்டம்
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்சோத்தம் ரூபாலா இன்று எழுத்துபூர்வமாக தாக்கல் செய்த பதிலில் கூறியதாவது:
பிரதமரின் மத்ஸ்ய சம்பதா திட்டத்தை 2020-21ம் ஆண்டிலிருந்து 5 ஆண்டுகளுக்கு ரூ.20,050 கோடி முதலீட்டில் மத்திய மீன்வளத்துறை அமைச்சகம் அமல்படுத்துகிறது. விரிவாக்க திட்டங்கள் மூலம் மீன் உற்பத்தியை அதிகரிப்பது, நவீனமயமாக்கல் மூலம் விநியோக சங்கிலியை வலுப்படுத்துவது, மீனவர்களின் வருவாயை இரட்டிப்பாக்குவது, ஏற்றுமதியை அதிகரிப்பது ஆகியவை இத்திட்டத்தின் நோக்கங்கள் ஆகும்.
நீர் சுற்றுச்சூழல் அமைப்பை பாதுகாக்க பல நடவடிக்கைகளை மத்திய மீன்வளத்துறை எடுத்து வருகிறது. இந்திய பிரத்தியேக பொருளாதார மண்டலத்தில் ஆண்டுக்கு 61 நாட்கள் மீன்பிடிக்க தடை விதிக்கப்படுகிறது. அபாயகரமான மீன்பிடி முறைகளுக்கு தடை விதிக்கப்படுகிறது.
பிரதமரின் மத்ஸ்ய சம்பதா திட்டத்தின் கீழ், ஒடிசா அரசின் மீன்வளத்துறை மேம்பாட்டு திட்டங்களுக்கு 2021-22ம் நிதியாண்டில் ரூ.440.56 கோடிக்கு ஒப்புதல் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777694
கப்பல் போக்குவரத்து அமைச்சகம்
ஹால்டியா துறைமுக வளாகத்தில் பல்வேறு திட்டங்களை திரு. சாந்தனு தாக்கூர் தொடங்கி வைத்தார்; இணையில்லாத வகையில் இந்திய நீர்வழிப்பாதை விரிவாகி வருகிறது என்று அவர் கூறினார்
கொல்கத்தா சியாமா பிரசாத் முகர்ஜி துறைமுகத்தின் ஹால்டியா கப்பல்துறை வளாகத்தில் மத்திய துறைமுகங்கள், கப்பல் போக்குவரத்து மற்றும் நீர்வழிப்பாதைகள் துறை இணை அமைச்சர் திரு. சாந்தனு தாக்கூர் பல திட்டங்களை இன்று தொடங்கி வைத்தார். அவையாவன
- மேம்படுத்தப்பட்ட வெள்ள நீர் அகற்றல் & சாலைகள் அகலப்படுத்துதல்
- 41000 சதுர மீட்டர் சரக்கு கையாளும் பகுதியை துறைமுகத்துடன் இணைத்தல்
- துறைமுக விருந்தினர் மாளிகையை மேம்படுத்துதல் மற்றும் தோட்டத்தை அலங்கரித்தல்
- துறைமுக மருத்துவமனையில் புதிய தீவிர சிகிச்சை பிரிவு & அவசர சிகிச்சை பிரிவு.
இந்நிகழ்ச்சியில் பேசிய திரு. தாக்கூர், இந்திய நீர்வழிப் பாதை அமைப்புகள் எந்த நாடும் ஈடு செய்ய முடியாத வேகத்தில் விரிவடைந்து வருகின்றன என்று கூறினார்.
துறைமுக தலைவர் திரு.வினித் குமார் உள்ளிட்டோர் நிகழ்ச்சியில் கலந்து கொண்டனர்.
பிரதமர் அலுவலகம்
நாடாளுமன்றத்தின் இரு அவைகளிலும் குடியரசுத் தலைவர் ஆற்றிய உரையின் முக்கிய அம்சங்களைக் குறிப்பிட்டுப் பிரதமர் பாராட்டு
நாடாளுமன்றத்தின் இரு அவைகளிலும் குடியரசுத் தலைவர் திருமதி திரௌபதி முர்மு ஆற்றிய உரையின் முக்கிய அம்சங்களைக் குறிப்பிட்டு பிரதமர் திரு நரேந்திர மோடி பாராட்டுத் தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“நாடாளுமன்றத்தின் இரு அவைகளிலும் குடியரசுத் தலைவர் ஆற்றிய உரையானது, பல்வேறு துறைகளில் நிகழ்ந்து வரும் மாற்றங்களை பற்றி ஆழமாகப் படம் பிடித்துக் காட்டுகிறது. சாதாரண மக்கள் எவ்வாறு அதிகாரம் பெற்றுள்ளனர் என்பதையும் வாழ்க்கை வசதிகள் எவ்வாறு மேலும் மேம்படுத்தப்பட்டுள்ளது என்பதையும் அவர் எடுத்துரைத்துள்ளார். "
இவ்வாறு பிரதமர் தெரிவித்துள்ளார்.
பாதுகாப்பு அமைச்சகம்
கடல்சார் பாதுகாப்பு, சைபர் குற்றங்கள், தீவிரவாதத்தால் ஏற்படும் அச்சுறுத்தல்களுக்கு முக்கியத்துவம் வழங்க அமைச்சர் திரு ராஜ்நாத் சிங் வலியுறுத்தல்
கடல்சார் பாதுகாப்பு, சைபர் குற்றங்கள், தீவிரவாதத்தால் ஏற்படும் அச்சுறுத்தல்களுக்கு முக்கியத்துவம் வழங்க வேண்டும் என்று பாதுகாப்பு அமைச்சர் திரு ராஜ்நாத் சிங் வலியுறுத்தியுள்ளார்.
பாங்காக்கில் 2020 டிசம்பர் 10 அன்று காணொலி வாயிலாக நடைபெற்ற 14-வது ஆசியான் பாதுகாப்பு அமைச்சர்கள் கூட்டத்தில் கலந்து கொண்டு பேசுகையில் அவர் இதனைத் தெரிவித்தார்.
மண்டல மற்றும் சர்வதேசப் பாதுகாப்பு என்னும் விவாதத்தில் இந்தியாவின் பார்வை குறித்து அவர் பேசினார். குறிப்பாக இந்தோ- பசிபிக் பகுதி பல்வேறு பாதுகாப்பு அச்சுறுத்தல்களை சந்தித்து வருவதாக அவர் குறிப்பிட்டார். இறையாண்மையையும், ஒருமைப்பாட்டையும் மதித்து வெளிப்படையான, உள்ளடக்கிய விதிகள் அடிப்படையிலான சூழலை, இந்தோ- பசிபிக் மண்டலத்துக்கு உறுதி செய்ய வேண்டும் என்று அமெரிக்கா, ரஷ்யா, சீனா, ஜப்பான், தென் கொரியா, ஆஸ்திரேலியா, நியூசிலாந்து ஆகிய நாடுகளின் பாதுகாப்பு அமைச்சர்களை திரு ராஜ்நாத் சிங் கேட்டுக்கொண்டார்.
மண்டல மற்றும் உலக அளவில் தீவிரவாத அச்சுறுத்தல் நிலவி வருவதாக அவர் கவலை தெரிவித்தார். இந்தியாவின் அண்டை நாடுகள் உள்ளிட்ட பகுதிகளில் தீவிரவாதத்திற்கு ஆதரவு அளிக்கப்படுவதாக அவர் தெரிவித்தார். தீவிரவாதத்திற்கு எதிரான போராட்டத்தில் சர்வதேச நாடுகள் இணைந்து தீவிரமாகச் செயல்பட வேண்டும் என்று அவர் கோரிக்கை விடுத்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleseDetailm.aspx?PRID=1679635
திறன் மேம்பாடு மற்றும் தொழில் முனைவோர் அமைச்சகம்
கோவிட் 19 தொற்று ஒழிப்பில் திறன் மேம்பாடு மற்றும் தொழில் முனைவு நடவடிக்கைகள்
நாடு முழுவதும் பரவிவரும் “கோவிட் 19” தொற்று ஒழிப்பது குறித்தும் அது தொடர்பான பணிகளுக்கு உதவவும் மத்திய திறன் மேம்பாடு மற்றும் தொழில் முனைவு அமைச்சகம் பல்வேறு நடவடிக்கைகளை மேற்கொண்டு வருகிறது.
-
- நாடு முழுவதும் உள்ள சுகாதாரத் துறையைச் சார்ந்த நிபுணர்களின் கைபேசி எண், மின்னஞ்சல் உள்ளிட்ட தொடர்பு விவரங்களை அனைத்து மாநிலங்களின் தலைமைச் செயலர்களுக்கும் அமைச்சகம் அனுப்பியுள்ளது.
- திறன் மேம்பாடு மற்றும் தொழில்முனைவு அமைச்சகத்தின் தலைமை இயக்குநர்  இது தொடர்பாக கடந்த மார்ச் 31ம் தேதி தகவல் அனுப்பியுள்ளார். அதில், தேசிய திறன் பயிற்சி நிறுவனங்கள் உள்பட 33 கள நிறுவனங்களின் இடங்களை தனிமைப்படுத்தப்பட்ட மையங்கள் தனிமை வார்டுகள், தாற்காலிக மருத்துவ முகாம்களுக்காகப் பயன்படுத்திக் கொள்ளலாம் என அறிவுறுத்தப்பட்டுள்ளது. இவை தவிர, அந்தந்த மாநிலங்களில் உள்ள தொழிற்பயிற்சி நிறுவனங்களின் இடங்களையும் பயன்படுத்திக் கொள்ள அறிவுறுத்தப்பட்டுள்ளது. இத்தகைய நிறுவனங்கள் அரசு நடத்தும் 3,055 ஐடிஐ நிறுவனங்கள் உள்பட மொத்தம் 15,697 நிறுவனங்கள் இயங்குகின்றன. மாநிலங்கள் ஏற்கெனவே பல்வேறு வசதிகளைப் பயன்படுத்தத் தொடங்கிவிட்டன. இந்நிலையில் தேசிய திறன் பயிற்சி நிறுவனங்கள் சென்னையில் உள்ள விடுதியை தனிமை வார்டாகப் பயன் படுத்த மாவட்ட ஆட்சியர் அலுவலகம் அடையாளம் கண்டுள்ளது.
(-
- கோவிட் 19 தொற்று பரவுவதைத் தடுப்பதற்காக எழுத்தறிவற்றோர்க்குத் தொழிற்பயிற்சி தரும் “ஜன சிக்ஷ்யான் சன்ஸ்தான்” மாவட்ட ஆட்சியர், சுகாதாரத் துறை அதிகாரிகளின் ஆலோசனைப்படி முகக் கவசங்களைத் தயாரிக்கும்படி அறிவுறுத்தப்பட்டுள்ளது. தற்போது கிடைத்துள்ள தகவலின்படி நாடு முழுவதும் நாடு முழுவதும் 17 மாநிலங்களில் 99 மாவட்டங்களில் 101 “ஜன சிக்ஷ்யான் சன்ஸ்தான்” அமைப்புகள் மொத்தம் 5 லட்சம் முகக் கவசங்களை இதுவரை தயாரித்துள்ளன. பிரதமர் கபாதுகாப்பு நல நிதிக்காக மத்திய திறன் மேம்பாடு மற்றும் தொழில் முனைவு அமைச்சகத்தை சேர்ந்த அதிகாரிகளும் பணியாளர்களும் தங்களது ஒரு நாள் ஊதியத்தை நன்கொடையாக வழங்கியுள்ளனர். அத்துடன் கம்பெனி சமூகப் பொறுப்பு நிதியும் சேர்த்து மொத்தம் ரூ. 3.23 கோடி கிடைத்துள்ளது. அத்துடன், நாடு முழுவதும் உள்ள 2022 ஐடிஐ நிறுவனங்கள் மொத்தம் ரூ. 1.45 கோடி அளவுக்கு பிரதமர் நலன் நிதிக்கு இன்று வரையில் வழங்கியுள்ளன.
- இந்தப் பயிற்சியில் மாணவர்களைச் சேர்ப்பதற்காக பிரதம மந்திரி திறன்மேம்பாட்டுத் திட்டத்தை செயல்படுத்த உதவும் வகையில் வடகிழக்கில் உள்ள 8 மாநிலங்களில் காலக் கெடுவையும் மத்திய திறன்மேம்பாடு மற்றும் தொழில்முனைவு அமைச்சகம் மே 31ம் தேதி வரையில் நீடித்துள்ளது.
- ஐடிஐ நிறுவனங்கள் மூடப்பட்டபோது, பயிற்சி நீடிக்கும் வகையில் இந்த நடவடிக்கைகள் மேற்கொள்ளப்பட்டன.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சாலையோர வியாபாரிகள் தங்கள் தொழிலை மீண்டும் தொடங்க பிரதமரின் ஸ்வாநிதி திட்டம் மூலம் ரூ.3,170 கோடி கடன் வழங்கப்பட்டுள்ளது: மத்திய அமைச்சர் தகவல்
மக்களவையில் கேள்வி ஒன்றுக்கு மத்திய வீட்டுவசதி மற்றும் நகர்ப்புற விவகாரத்துறை இணையமைச்சர் திரு கவுசல் கிஷோர் எழுத்துபூர்வமாக அளித்த பதிலில் கூறியதாவது:
கோவிட்-19 தொற்று சூழலால் பாதிக்கப்பட்ட சாலையோர வியாபாரிகள் தங்கள் தொழிலை மீண்டும் தொடங்க, பிரதமரின் ஸ்வாநிதி திட்டத்தை மத்திய வீட்டு வசதி மற்றும் நகர்ப்புற விவகாரத்துறை அமைச்சகம் கடந்த 2020 ஜூன் 1ம் தேதி முதல் அமல்படுத்துகிறது.
ஒராண்டு காலத்துக்கு உத்திரவாதம் இன்றி ரூ.10,000 வழங்கப்படும். இந்த கடனை முறையாக செலுத்தினால் அடுத்தடுத்த கட்டங்களில் ரூ.20,000 மற்றும் ரூ.50,000-ஆக கடன் தொகை அதிகரிக்கப்படுகிறது.
முறையாக கடனை செலுத்தினால் ஆண்டுக்கு 7 சதவீத வட்டிமானியம் அளிக்கப்படுகிறது. டிஜிட்டல் பரிவர்த்தனை மேற்கெண்டால், ஆண்டுக்கு ரூ.1,200 திரும்பி அளிக்கப்படும்.
2022 மார்ச் 24ம் தேதி வரை, பிரதமரின் ஸ்வா நிதி திட்டத்தின் கீழ் 29.1 லட்சம் பேருக்கு ரூ.3,170 கோடி கடன் வழங்கப்பட்டுள்ளது.
தமிழகத்தில் 1,59,899 பேருக்கு ரூ.162 கோடி கடன் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1811883
பிரதமர் அலுவலகம்
அன்னை சந்ரகாந்தாவிடம் பிரதமர் பிரார்த்தனை
நவராத்திரியின்போது துர்க்கை அன்னையின் மூன்றாவது வடிவமாகக் கருதப்படும் அன்னை சந்ரகாந்தாவை பிரதமர் நரேந்திர மோடி பிரார்த்தனை செய்துள்ளார்.
அன்னை மீதான துதிகளையும் பிரதமர் பகிர்ந்தார்.
ட்விட்டர் பதிவில் அவர் தெரிவித்திருப்பதாவது:
“நவராத்திரியின்போது துர்க்கை அன்னையின் மூன்றாவது வடிவமாகக் கருதப்படும் அன்னை சந்ரகாந்தாவை வணங்குவதற்கு உகந்த நாள், இது. அவரது அளவற்ற அருளால் அனைவரது வாழ்விலும் வீரமும், பணிவும் மலர பிரார்த்திக்கிறேன்.”
ரெயில்வே அமைச்சகம்
குறிப்பிட்ட 109 இணையான பயணப்பாதைகளில் பயணிகள் ரயில் சேவையை மேற்கொள்ள தனியார் பங்கேற்பிற்கு ரயில்வே அமைச்சகம் தகுதிக்கான கோரிக்கைகளை வரவேற்றுள்ளது
இத்திட்டத்தின் மூலம் சுமார் ரூ.30,000 கோடி தனியார் துறை முதலீடு பெறப்படும். இந்திய ரயில்வே வலைப்பின்னலில் பயணிகள் ரயில் சேவையில் தனியார் முதலீட்டிற்கான முதல் முன்முயற்சி இதுவேயாகும்
குறைந்த பராமரிப்பு தேவைப்படுகின்ற, நவீன தொழில்நுட்பத்துடன் கூடிய, குறைந்த பயண நேரம் பிடிக்கின்ற, வேலைவாய்ப்பினை அதிகரிக்கின்ற, கூடுதலான பாதுகாப்பை வழங்குகின்ற, உலகத் தரத்திலான பயண வசதியை வழங்குகின்ற வண்டிகளை அறிமுகப்படுத்துவதே இந்த முன்முயற்சியின் நோக்கமாகும்
109 இணை பயணப்பாதைகளில் 151 நவீன ரயில் வண்டிகளை அறிமுகப்படுத்துவதன் மூலம் பயணிகள் ரயில் சேவையினை நடத்துவதில் தனியார் பங்கேற்பிற்கென தகுதிக்கான கோரிக்கையை ரயில்வே அமைச்சகம் கோரியுள்ளது.
இந்த 109 இணை பயணப்பாதைகளும் இந்திய ரயில்வே வலைப்பின்னலின் ஊடாக 12 மையங்களில் அடங்குவதாக இருக்கும். இதில் பயன்படுத்தப்படும் ஒவ்வொரு வண்டியும் குறைந்தபட்சம் 16 ரயில் பெட்டிகளைக் கொண்டதாக இருக்கும்.
இத்திட்டத்தின் மூலம் பெறப்படும் தனியார் துறை முதலீடு என்பது ரூ. 30,000 கோடி என்ற அளவில் இருக்கும். இந்திய ரயில்வே வலைப்பின்னலில் பயணிகள் ரயில் சேவையில் தனியார் முதலீட்டிற்கான முதல் முன்முயற்சி இதுவே ஆகும்.
இதற்கான வண்டிகளில் பெரும்பாலானவை இந்தியாவிலேயே தயாரிக்கப்பட்டவையாக இருக்கும். இந்த வண்டிகளுக்கான நிதி, கொள்முதல், செயல்படுத்தல், பராமரிப்பு ஆகியவற்றுக்கு தனியார் நிறுவனமே பொறுப்பேற்றுக் கொள்ளும்.
அதிகபட்சமாக மணிக்கு 160 கிலோமீட்டர் வேகத்தில் செல்லக்கூடிய வகையில் இந்த வண்டிகள் வடிவமைக்கப்படும். இதன் விளைவாக பயண நேரம் கணிசமான அளவிற்குக் குறையும். அந்தக் குறிப்பிட்ட பயணப்பாதையில் இந்திய ரயில்வே செயல்படுத்தி வரும் அதிவேக வண்டியின் வேகத்தை ஒத்ததாக அல்லது அதைவிட வேகமானதாக இந்த வண்டிகளின் பயண நேரம் இருக்கும்.
குறைந்த பராமரிப்பு தேவைப்படுகின்ற, நவீன தொழில்நுட்பத்துடன் கூடிய, குறைந்த பயண நேரம் பிடிக்கின்ற, வேலைவாய்ப்பினை அதிகரிக்கின்ற, பயணிகளுக்கு கூடுதலான பாதுகாப்பை வழங்குகின்ற, உலகத் தரத்திலான பயண வசதியை வழங்குகின்ற, அதே நேரத்தில் பயணிகள் போக்குவரத்துத் துறையில் தேவைக்கான வழங்கலில் நிலவும் பற்றாக்குறையை குறைக்கும் வகையிலும் வண்டிகளை அறிமுகப்படுத்துவதே இந்த முன்முயற்சியின் நோக்கமாகும்.
இதற்கான ஒப்பந்த கால அளவும் 35 ஆண்டுகளாக இருக்கும்.
இதற்காக தேர்ந்தெடுக்கப்படும் தனியார் நிறுவனங்கள் நிர்ணயிக்கப்பட்ட இழுத்துச் செல்லும் கட்டணங்கள், நுகர்விற்கு ஏற்ப மின் கட்டணங்கள், வெளிப்படையான ஏல நடைமுறையின் மூலம் தீர்மானிக்கப்பட்ட ஒட்டுமொத்த வருவாயில் ஒரு பங்கு ஆகியவற்றை இந்திய ரயில்வேக்கு செலுத்த வேண்டும்.
இந்திய ரயில்வேயைச் சேர்ந்த ஒரு ஓட்டுநர் மற்றும் பாதுகாப்பாளர் ஆகியோரைக் கொண்டு இந்த வண்டிகள் செயல்பட வேண்டும்.
குறித்த நேரம், நம்பிக்கைத் தன்மை, வண்டிகளை முறையாகப் பராமரித்தல் போன்ற செயல்பாட்டிற்கான முக்கிய அளவீடுகளுக்கு பொருந்தும் வகையில் தனியார் நிறுவனங்கள் இந்த வண்டிகளை செயல்படுத்த வேண்டும்.
இந்த வண்டிகளின் செயல்பாடு மற்றும் பராமரிப்பு ஆகியவை இந்திய ரயில்வேயினால் வரையறுக்கப்பட்ட தரவீடுகள், விவரக் குறிப்புகள், தேவைகள் ஆகியவற்றுக்கு கட்டுப்பட்டவை ஆகும்.
www.eprocure.gov.in
இது தொடர்பான மேல் விவரங்களுக்கும், தொகுப்பு அளவிலான விவரங்களுக்கும் மேலே தரப்பட்டுள்ள இணைய தளத்தில் தீவிர ஒப்பந்தக் கோரிக்கைகள் என்ற பகுதியை அணுகவும்.